text: নারীদের স্বামীর চেয়ে বন্ধু বেশি জানে - The Daily Ajkerprottasha
  প্রত্যাশা ডেস্ক : আপনার জীবনসঙ্গীর চেয়ে আপনার কাছের বন্ধুই আপনাকে ভালোভাবে জানে ও চিনে। জীবনসঙ্গীর তুলনায় দুজন নারী বন্ধু একে অপরের মনের খবরাখবর বেশি রাখেন। দ্য বুক অব এভরিওয়ানে ফিমেল ফ্রেন্ডশিপ নামের এক গবেষণায় উঠে এসেছে এ তথ্য।
  প্রতি চারজন নারীর একজন জানিয়েছেন, তাদের নিজের সঙ্গীর চেয়েও তাদের মেয়ে বন্ধুরা তাদেরকে বেশি কাছ থেকে জানে। গবেষণায় দেখা গেছে, একজন নারীর জীবনে ৬ জন খুব ভালো বন্ধু থাকে এবং রোমান্টিক সম্পর্কের চেয়েও তাদের সম্পর্কের স্থায়িত্ব বেশি। নারীদের বন্ধুত্বের গড় জীবনকাল ১৬ বছর, যদিও তা রোমান্টিক সম্পর্কের ১০ বছর স্থায়িত্বকালের তুলনায় ৬ বছর বেশি বলে মনে হয় না।
  গবেষণায় আরো দেখা গেছে, শতকরা ৫০ ভাগ নারী তাদের কাছের বন্ধুর সঙ্গে সময় কাটাতে পছন্দ করে। প্রতি ১০ জনের ১ জন তাদের জীবনসঙ্গীর তুলনায় সবচেয়ে কাছের বন্ধুর সঙ্গে বেশি আনন্দ করে। এটা কি একটু হলেও দুঃখজনক নয়? নারীদের কি তাদের জীবনসঙ্গীর সঙ্গে আমোদপূর্ণ সময় কাটানো উচিত নয়? মনোবিজ্ঞানী সাডা বলেন, হ্যাঁ, এটা দুঃখজনক। তবে এটা সত্যিই যে, অনুপস্থিতি মানুষকে অনেক বেশি আসক্ত ও অনুরাগী করে তোলে। কাছের বন্ধুর সঙ্গে খুব কম দেখা হয়- এই বিষয়টিকে কারণ হিসেবে দেখিয়ে মানুষ তার বন্ধুর সঙ্গে আনন্দপূর্ণ সময় কাটাতে পচ্ছন্দ করে।
  শুদ্ধ বন্ধুত্বের সম্পর্ক নিঃসন্দেহে গুরুত্বপূর্ণ। আমাদের জীবনে মাঝে মধ্যে নিজের জীবনসঙ্গীর চেয়েও একান্ত কাছের কাউকে দরকার হয়। এই ঘনিষ্ঠ বন্ধুত্বের সম্পর্ক ভিন্ন দৃষ্টিভঙ্গি এনে দেয়, পরামর্শ দেয়, কোনো পরিস্থিতে নিরপেক্ষ দৃষ্টিভঙ্গির জন্ম দেয়। এ সম্পর্ক আমাদের একাত্মতার অনুভূতি ও উদ্দেশ্য সম্পর্কে পরিপূর্ণ ধারণা দেয়। তথ্যসূত্র : টেন ডেইলি